Hagga

Hagga (-ae, f.)Vide (in accusativo): Abulfeda, Annales muslemici Arabice et Latine, tom. I, Hafniae, anno 1789 . (Arabice حج Ḥaǧǧ), etiam peregrinatio Meccana, Georgius Wilhelmus Freytagius, tom. prim., Salinis Saxonicis, anno 1830 . est annua peregrinatio Islamica ad Meccam facta, et necessarium officium religiosum omnium Musulmanorum, quae fieri debet saltem semel ab omnibus Musulmanis adultis qui corpore et pecunia iter facere et familia absentes sustinere possunt.Long 2011:86.Nigosian 2004:110."Islamic Practices," Islam (Berkley Center for Religion, Peace, and World Affairs). Haec peregrinatio est una ex quinque columnis Islamicis, iuxta Sahadam, Salam, Zacam, et Saumum. Conventus per Haggam maximus hominum in orbe terrarum coetus habetur. Status facultatis Haggae faciendiaeistita'ah appellatur, et Musulmanus qui hanc condicionem explet mustati appellatu. Hagga fraternitatem hominum Musulmanorum et eorum deditionem ad deum (Allah) demonstrat. Vocabulum haǧǧ 'iter in mente habere' significat, iter, actum externum, consiliumque, actum internum, connotans.

Peregrinatio a die octavo ad diem duodecimum Dulhigiae fit, ultimi mensis calendarii Islamici. Quia hoc calendarium est lunare et annus Islamicus ergo est circa undecim dies anno Gregoriano brevius, Gregorianum Haggae tempus inter annos mutat. Ihram est nomen ad praecipuum statum spiritualem datum, in quo peregrinatores duo lintea alba sine sutura facta et se a certis rebus abstinent...

Hagga cum vita Mahometi, prophetae Islamici saeculi septimi consociatur, sed Musulmani credunt ritum peregrinationis ad Meccam ad aevum Abrahae abhinc annorum milia extendi. Per hajj, peregrinatores pompis myriadum hominum intersunt, qui itinera ad Meccam per hebdomadem Haggae faciunt, seriemque rituum perfunguntur: quisque circum Cabam septies modo contrahorologico ambulat, inter colles Al-Safa et Al-Marwah currit et recurrit, ex Puteo Zamzam bibit, ad planities Arafat montis proficiscitur ut pervigilium faciat, in planitie Muzdalifa pernoctat, et diabolum symbolice lapidat, tribus lapidibus ad tris columnis iactis. Peregrinatores tum capita radunt, animal sacrificant, et Festum Sacrificii (Eid al-Adha) celebrant...Sahih Bukhari-hadith No-732-733 Peregrinatores praeterea Meccam aliis temporibus anni ire possunt ad ritus perfungendos, quod aliquando peregrinatio minor (Umrah) appellatur; si autem Umrah perfungi eligunt, iam obligantur ad Haggam perfungendam, si possunt.

 Pinacotheca 

 Notae 

 Bibliographia 
 Bianchi, Robert R. 2004. Guests of God: Pilgrimage and Politics in the Islamic World. Oxoniae: Oxford University Press. ISBN 978-0-19-517107-5.
 Hammoudi, Abdellah. 2006. A Season in Mecca: Narrative of a Pilgrimage. Hill and Wang. ISBN 978-0-8090-7609-3. 
 Khan, Qaisra. 2014. "Hajj & 'Umra." Muhammad in History, Thought, and Culture: An Encyclopedia of the Prophet of God. 2 vol. Ed. C. Fitzpatrick et A. Walker. Barbaropoli: ABC-CLIO.
 Long, Matthew. 2011. Islamic Beliefs, Practices, and Cultures. Marshall Cavendish Corporation. ISBN 978-0-7614-7926-0.
 Nigosian, S. A. 2004. Islam: Its History, Teaching, and Practices. Bloomington: Indiana University Press. ISBN 0-253-21627-3.
 Trojanow, Ilija. 2007. Mumbai To Mecca: A Pilgrimage to the Holy Sites of Islam. Haus Publishing. ISBN 978-1-904950-29-5.

Nexus externi
 Hajj 2014, www.hajjbound.com
 Hajj: gradu per gradum, www.hajjumrahguide.com
 Hajj & Umrah - Journey of a Lifetime, www.islam-globe.com (e-book)
 "Hajj - The Pilgrimage," www.qul.org.au
 Hajj Virtualis, www.pbs.org (PBS)
 "Mapping Faith: The Pilgrimage to Mecca," edition.cnn.com (CNN)
 Ritus Hajj et Umrah & vocabula Islamica, www.islamfreedom.com


Categoria:Mecca
Categoria:Religio Islamica
Categoria:Verba Arabica